  Туспуктэм: vk.com (Александр Бречалов) Наталия Сильвестрова Удмуртилэн тӧроез Александр Бречалов нимысьтыз ожгар ужрадэ элькунысь пыриськемъёслэн анайёсынызы но кышноосынызы пумиськиз. Соос быремъёсты буре ваён инты кылдытон сярысь кенешизы. Со сярысь элькун тӧро «ВКонтакте» мерлыко вотэсысь бамаз ивортӥз. Ожгарчиослэн ӵыжы-выжыоссылы буре ваён интыез радъянлы карысь кӧня ке интыосты ӵектӥзы. Буре ваён аллеяос Можгаын но Вавожын кылдытӥзы ни, Кизнерын матысь дыре синпелет усьтозы. Озьы ик пумиськонын быремъёслы сӥзем книга поттон сярысь вераськизы. « Трос вераським, кызьы солдатъёсмес тодын возьыны быгатӥськмы шуыса. Дэмен кенешим – нимысьтыз ожгар ужрадэ пыриськемъёсты буре ваён книга печатлам но электрон вариантэн поттомы. Сое одно ик школаосы, колледжъёсы, техникумъёсы, лыдӟиськонниосы келяломы » Александр Бречалов, Удмуртилэн тӧроез Улосвыл тӧро пусйиз, элькунын егитъёс пӧлын патриотизм мылкыдэз вӧлмытонлы бадӟым саклык висъяське.  « Солдатъёсмылэн долгзэс кышкатэк быдэстэмзы пример луыны кулэ, со сярысь будӥсь выжыос тодыны кулэ. Соин ик туэ «Гвардия» элькун спартакиадаын Руслан Шаймарданов нимо нимысьтыз приз радъямы » Александр Бречалов, Удмуртилэн тӧроез Озьы ик ожмаськисьёсты буре вайыса Балезино ёросын спартакиада но Дэбесын лазертагъя турнир ортчиз. Со сяна, пумиськонын мерлыко но эм юрттэт вераськизы. Тегъёс: нимысьтызужрад буреваён ожгарчиос Ижкар  